CELEX: 62015TN0772
Language: et
Date: 2015-12-29 00:00:00
Title: Kohtuasi T-772/15: 29. detsembril 2015 esitatud hagi – Quanta Storage versus komisjon

14.3.2016   
            
            
               ET
            
            
               Euroopa Liidu Teataja
            
            
               C 98/49
            
         29. detsembril 2015 esitatud hagi – Quanta Storage versus komisjon
   (Kohtuasi T-772/15)
   (2016/C 098/64)
   Kohtumenetluse keel: inglise
   
      Pooled
   
   
      Hageja: Quanta Storage, Inc. (Taoyuan City, Taiwan) (esindajad: barrister B. Hartnett, advokaat O. Geiss ja solicitor W. Sparks)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada hagejaid puudutavas osas komisjoni 21. oktoobri 2015. aasta otsus asjas AT.39639 – Optilised kettaseadmed, mis käsitleb ELTL artikli 101 ja EMP lepingu artikli 53 kohast menetlust;
            
         
               —
            
            
               teise võimalusena vähendada hagejatele määratud trahvisummat; ning
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimese väite kohaselt on komisjon rikkunud hageja kaitseõigusi, põhjendamiskohustust ja hea halduse põhimõtet.
               
                           —
                        
                        
                           Vaidlustatud otsus põhineb tuvastatud rikkumisel, mida ei ole haldusmenetluses hagejale süüks pandud.
                        
                     
                           —
                        
                        
                           Vaidlustatud otsus põhineb turu läbipaistvuse osas oletustel, mida komisjon ei ole põhjalikult uurinud.
                        
                     
         
               2.
            
            
               Teise väite kohaselt rikub vaidlustatud otsuse resolutsiooni ja komisjoni põhjenduste lahknevus Hewlett Packardit puudutava rikkumise kestuse osas ilmselgelt õigusnormi ja eirab põhjendamiskohustust.
            
         
               3.
            
            
               Kolmanda väite kohaselt ei ole komisjon tõendanud ja esitanud piisavaid põhjendusi selle kohta, et hageja osales ühes ja vältavas rikkumises.
               
                           —
                        
                        
                           Hageja ei osalenud väidatavas rikkumises, mis leidis aset ajavahemikus 14. veebruar 2008 kuni 9. aprill 2008.
                        
                     
                           —
                        
                        
                           Hageja ei osalenud väidatavas rikkumises, mis leidis aset ajavahemikus 10. aprill 2008 kuni 27. oktoober 2008.
                        
                     
                           —
                        
                        
                           Hageja ei osalenud 28. oktoobril 2008 aset leidnud rikkumises.
                        
                     
                           —
                        
                        
                           Ei ole piisavalt tõendeid selle kohta, et hageja oli teadlik kartelli üldplaanist või selle üldisest ulatusest ja peamistest tunnustest.
                        
                     
                           —
                        
                        
                           Õiguslikud tagajärjed, mis kaasnevad sellega, et komisjon ei ole tõendanud väidetavat rikkumist.
                        
                     
         
               4.
            
            
               Neljanda väite kohaselt ei ole komisjon õiguslikult piisaval määral tõendanud, et ta oli pädev kohaldama ELTL artiklit 101 ja EMP lepingu artiklit 53.
            
         
               5.
            
            
               Viienda väite kohaselt on komisjon trahvisumma arvutamisel teinud ilmseid faktivigu ja rikkunud õigusnorme ning eiranud põhjendamiskohustust.
               
                           —
                        
                        
                           Komisjon on trahvi põhisumma arvutamisel teinud faktivigu ja rikkunud õigusnorme ega ole oma otsust põhjendanud.
                        
                     
                           —
                        
                        
                           Komisjon ei ole kasutanud parimaid kättesaadavaid andmeid hageja müügiväärtuse kohta.
                        
                     
                           —
                        
                        
                           Komisjon on põhisumma arvutamisel rikkunud võrdse kohtlemise põhimõtet.
                        
                     
                           —
                        
                        
                           Komisjon on raskusastme ja kergendavate asjaolude kaalumisel teinud hindamisvigu.